Efter [[Thailands historie|1932-revolutionen]], hvor [[enevælde]]t blev afløst af [[konstitutionelt monarki]], blev noget af kongehusets jord anvendt til at bygge undervisningsinstitutioner på. Landområderne dateres tilbage til kong [[Rama I]], der fik [[Grand Palace]] bygget. Det kongelige residenskompleks blev senere udvidet i Dusit-området med blandt andet [[Ambara Villa]], [[Chitralada Palace]] og [[Dusit Zoo]], landets første [[Zoologisk have|zoologiske have]], samt [[hestevæddeløb]]sbanen Royal Turf Club, altsammen på jord ejet af kong [[Rama V]]. Både den 102 rai (163.200 kvadratmeter) store vædeløbsbane og den 118 rai (188.800 kvadratmeter) store zoologiske have blev lukket i [[2018]] og jordstykkerne leveret tilbage til kongehuset. Områdets jordpriser blev i 2020 beregnet til 100 millioner baht pr. rai, svarende til cirka 12 millioner DKK pr. 1.000 kvadratmeter. Vædeløbsbanens grund skal nu bruges til en offentlig mindepark for den i [[2016]] afdøde kong [[Bhumibol]], mens grunden fra den tidligere zoologiske have gives til at bygge et nyt offentligt [[hospital]].<ref name="20201122-BP" />
Levende_personer Titler Religion Samfund